SET ปิดบวก 4 จุด นลท.จับตาถ้อยแถลงประธาน “เฟด” ฟากโบรกฯมองดัชนีพรุ่งนี้ลุ้นขึ้นต่อ
SET ปิดบวก 4 จุด นลท.จับตาถ้อยแถลงประธาน “เฟด” ฟากโบรกฯมองดัชนีพรุ่งนี้ลุ้นขึ้นต่อ
27 ส.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,326.81 จุด เพิ่มขึ้น 4.26 จุด (+0.32%) มูลค่าการซื้อขาย 52,172.51 ล้านบาท
10 หุ้นดันดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่จะเคลื่อนไหวในแดนบวกกัน สวนทางตลาดในยุโรปที่เทรดบ่ายนี้ต่างติดลบตามดาวโจนส์ฟิวเจอร์สที่ติดลบ ก่อนที่ประธานธนาคารกลางสหรัฐ (เฟด) จะกล่าวสุนทรพจน์ในการประชุมประจำปีของเฟดที่เมืองแจ็คสัน โฮล ในคืนนี้ ซึ่งต่างก็เก็งกันว่าการกล่าวสุนทรพจน์ของประธานเฟดน่าจะออกมาดี ทำให้มีการเล่นเก็งกำไรไปก่อนหน้านี้แล้วในต่างประเทศ รวมถึงไทยด้วย
ทั้งนี้ Sentiment จากนอกประเทศเป็นบวกจากหุ้นของสหรัฐฯที่ดี และ Fund Flow เริ่มจะเข้ามาในเอเชีย หลังจากที่เงินดอลลาร์สหรัฐฯอ่อนค่า ยกเว้นตลาดจีนที่เบาลงเล็กน้อย รวมถึงตลาดฯยังได้ปัจจัยบวกจากความคืบหน้าวัคซีนต้านไวรัสโควิด-19 ด้วย
สำหรับตลาดบ้านเราที่บริเวณนี้ถือว่ายังถูกทำให้คนเริ่มกลับมาทยอยซื้ออีกรอบ และแรงซื้อที่เข้ามาก็ทำให้คนมีความมั่นใจมากขึ้น โดยวันนี้หุ้นในกลุ่มโรงไฟฟ้าได้มีแรงซื้อกลับมาอีกครั้ง นำโดย GULF ซึ่งก็มีปัจจัยเฉพาะตัวด้วย ส่วนหุ้นในกลุ่มการเงินก็ปรับตัวขึ้นต่อ หลังจากความกังวลในเรื่องผลประกอบการมีน้อยลง นอกจากนี้ ยังมีประเด็นการอนุญาตให้ต่างชาติเดินทางเข้ามาในไทยได้ ซึ่งอาจจะเปิดให้กลุ่มนักลงทุนเข้ามาในไทยก่อน ซึ่งก็ต้องติดตามดูว่าจะเกิดขึ้นได้เมื่อใด หากเกิดขึ้นได้จริงก็จะเป็น Senitment บวกต่อตลาดฯ
แนวโน้มการลงทุนในวันพรุ่งนี้ (28 ส.ค.) นายมงคล กล่าวว่า ตลาดฯคงจะแกว่งไซด์เวย์ แต่ก็มีโอกาสที่จะปรับตัวขึ้นได้ โดยมีแนวรับ 1,320 จุด ส่วนแนวต้าน 1,350 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 2,476.48 ล้านบาท  ปิดที่  37.25 บาท เพิ่มขึ้น 0.25 บาท
GULF มูลค่าการซื้อขาย 2,040.03 ล้านบาท ปิดที่ 33.50 บาท เพิ่มขึ้น 2.00 บาท
CRC มูลค่าการซื้อขาย 1,665.70 ล้านบาท ปิดที่ 31.25 บาท เพิ่มขึ้น 1.50 บาท
VGI มูลค่าการซื้อขาย 1,340.59 ล้านบาท ปิดที่ 7.30 บาท เพิ่มขึ้น 0.50 บาท
CPALL มูลค่าการซื้อขาย 1,196.62 ล้านบาท ปิดที่ 63.75 บาท เพิ่มขึ้น 0.25 บาท